open-index/open-wikipedia-markdown huggingface dataset:
The Grey (cinta)

:*Iste articlo ye sobre una cinta anglo-estausunidense de cine de drama d'intriga d'aventuras d'acción estrenada en 2011; ta atros usos, se veiga *'The Grey***.

***The Grey*** (títol orichinal en [[Idioma anglés|anglés]], en [[Idioma aragonés|aragonés]] ***O griso***, estrenada en [[Aragón]] con o títol d***'Infierno blanco**') ye una cinta estrenada l'anyo 2011 de cine de drama d'intriga d'aventuras d'acción coproducida por o cine britanico y lo cine estausunidense dirichida por Joe Carnahan seguntes un guión adaptau por él mesmo y por Ian MacKenzie Jeffers (basau en *[[Ghost Walker]]*, una novela d'o mesmo Ian MacKenzie Jeffers), con una banda sonora orichinal de Marc Streitenfeld, una dirección de fotografía de Masanobu Takayanagi, una producción cinematografica de Jules Daly, Joe Carnahan, Ridley Scott y Mickey Liddell ta las productoras *[[LD Entertainment]]*, *[[Scott Free Productions]]* y *[[1984 Private Defense Contractors]]* y un elenco d'o cual en fan parte Liam Neeson, Frank Grillo, Dermot Mulroney, Dallas Roberts, Joe Anderson, Nonso Anozie, James Badge Dale, Ben Bray, Greg Nicotero, Jacob Blair y Anne Openshaw, entre d'atros actors.

*John Ottway* treballa ta una empresa petrolifera en un remoto lugarón d'Alaska y lo suyo treballo consiste en protecher a los treballadors d'ixas instalacions de l'ataque d'animals periglosos, a los que caza. Su muller ha falleixiu por una malautía terminal y él ye bien deprimiu, y pensando en fer suicidio en o suyo zaguer día de treballo. A lo día siguient, pilla un avión con atros companyeros de treballo camín d'Anchorage, pero l'avión s'esfrena, morindo toz os tripulants y pasacheros menos siet, *Ottway* entre éls. Taniminetres, bien luego descubren que han cayiu en bel meyo d'o territorio de caza d'una lobada. La primera nueit, matan a qui se trobaba de guardia. *Ottway* diz que lis cal marchar d'o lugar y plegar en territorio con árbols, a on tiendran mas protección. *Flannery*, un d'os supervivients, diz que marchará por su cuenta pero nomás fa que distanciar-se una mica d'o grupo y ye atacau y matau por os lobos. Consiguen equilibrar una mica la situación en conseguir matar a un d'os lobos, pero poquet a poquet y de formas variadas van morindo los miebros d'o grupo, dica que nomás queda que *Ottway*, que descubre que en cuentas d'alunyar-se d'o cado d'a lobera, s'ha estau amanando, plegando exactament en o suyo centro, a on l'aspera lo masco alfa d'a lobera.

A cinta s'ambienta en a suya epoca actual (2011) en Alaska, y las suyas escenas se filmoron en Smithers y Vancouver en a Columbia Britanica en Canadá.

Ye una cinta que ha recibiu bels premios y nominacions, pero que garra d'istos premios no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2011.
* Cintas de 2011.

## Referencias

## Vinclos externos
*  ''The Grey'' en Internet Movie Database.
Esporte en 1910

En iste articlo se describen os escaicimientos destacaus d'o mundo d'o **[[esporte]] en l'anyo [[1910]]**.

## Competicions esportivas

## Escaicimientos

### Récords
#### Récords d'atletismo
##### Mundo

## Muertes

## Naixencias

## Referencias

## Vinclos externos
Bad Schwalbach

**Bad Schwalbach** (dica 1927 *Langenschwalbach*) ye una ciudat de l'estau federau de Hesse. 
Teneba una población de 11.602 habitants en 2023 en una superficie de 40,27 km2 con una densidat de 288 hab./km2.

## Referencias
Lauterbach (Hesse)

**Lauterbach (Hesse)** ye una ciudat de l'estau federau de Hesse. 
Teneba una población de 13.883 habitants en 2023, en una superficie de 101,98 km2 con una densidat de 136 hab./km2.

## Referencias
Ilesia de Sant Francisco d'Asís de Balbastro

A **ilesia de Sant Francisco d'Asís de Balbastro** ye una ilesia perteneixient a la diocesi de Balbastro-Monzón y l'arcipestrau de Semontano y situada en a ciudat de Balbastro, en a comarca d'o Semontano de Balbastro, en a provincia de Uesca (Aragón).

## Historia
Os franciscanos s'instalan en Balbastro en o sieglo XIII y d'ista epoca son os alacez d'ista ilesia que feba por ixas envueltas parti d'un conchunto monastico. D'o primitivo monesterio franciscano nomás queda en l'actualidat a estructura d'a ilesia y a planta de l'antigo claustro, que encara ye reconoixible en la vecina plaza de Sant Antonio. As chicotas finestras d'as antigas celdas d'os monches encara se pueden veyer transformadas en l'actualidat en viviendas particulars. 

A estructura d'a ilesia medieval y o suyo espacio interior se transformó profundament en dos fases succesivas entre os sieglos XVI y XVII, cubrindo-se alavez con as actuals vueltas de crucería estrelada feitas de ladriello.

## Descripción
Se tracta d'un edificio de planta rectangular d'una unica nau. A suya cabecera ye poligonal con siet cantos y un total de nueu capiellas, cinco d'ellas ubiertas a la nau por un costau y a resta arredol d'o presbiterio. A nau, de gran altaria, ye refirmada en l'exterior por ueito contrafuertes granizos, entre os que se troban capiellas. Istos arriban dica a galería d'arquillos de meyo punto rebaixaus que remata os muros en tot o perimetro d'a ilesia.

A nau ye cubierta en o suyo interior por tres vueltas estreladas y un atra pa l'abside poligonal. O coro ye cubierto con una vuelta de canyón liso y sobre él s'ubre un oculo que sirve d'iluminación. Entre as capiellas destaca una situada amán d'a cabecera adedicada a Ceferino Giménez Malla, conoixiu como *el Pelé*, santo d'orichen chitán fusilau en a Guerra Civil Espanyola y beatificau en 1997 por Chuan-Pavlo II.

A portalada prencipal d'a ilesia se troba situada en o primer trampo d'o suyo costau Sud y ye d'estilo clasicista en ladriello con unas grans escaleretas. S'ubre con un arco de meyo punto sobre o que se pueden veyer tres capilletas, rematando o conchunto en una ampla cornisa volada.

A torre se troba a os piez de l'edificio, ye de planta octogonal y ye feita en ladriello. Formada por tres cuerpos, estando o primero de piedra picada y con planta cuadrada y os dos superiors de ladriello y con planta octogonal. Ye rematada por un chapitel piramidal recubierto de zinc. L'antiga sagristía yera situada en a base d'a torre.

L'acceso a la cripta voltada se fa a traviés d'una escala. Astí se troba un banco que recorre tot o perimetro, trestallau en quince sitials de piedra a on se posaban os cadavres d'os  defuntos.

## Vinclos externos

*  En a web d'o SIPCA
Tomate rosa de Balbastro

O **tomate rosa de Balbastro** ye una variedat de tomate procedent de Balbastro, capital d'a comarca aragonesa d'o Semontano de Balbastro. Ista variedat de tomate tien unas caracteristicas especials tals como a suya grandaria y a suya color que, como o suyo nombre indica, ye rosada.

## Caracteristicas
O tomate rosa de Balbastro ye un tomate gran muit carnoso y con una piel fina, bellament tien simients, ye dolce y tien muit poca agror.
A suya color, tal como indica o suyo nombre, tien una tonalidat rosada en cuentas d'a roya intensa que gosan tener atras variedaz de tomate. Tot ello lo fa una variedat muit especial y caracteristica, que a simpla vista se puet reconoixer con facilidat. Amás de por a suya color, destaca por a suya grandaria, que gosa estar prou mas gran que a mayoría de tomates comuns.

Encara que o tomate rosa puet estar cautivau mientres toda l'anyada, a temporada ideyal pa cullir-lo en o suyo punto optimo de madurez se da entre agosto y noviembre.

## Marca rechistrada
O 9 d'octubre de 2014, o tomate rosa de Balbastro fue designau *Marca Colectiva*. O Ministerio d'Industria, Enerchía y Turismo reconoixeba asinas a propiedat intelectual pa o tomate que produce l'Asociación d'Hortolanos de l'Alto Aragón.

## Congreso nacional
Desde l'anyo 2013, se celebra anyalment o *Congreso Nacional d'o Tomate Rosa de Balbastro*, un evento que tien como proposito promocionar iste producto. O congreso se celebra en o marco d'a Feria Rechional de Balbastro (FERMA).

## Referencias

## Vinclos externos
*  Historia d'o tomate rosa
*  Un tomate de luxo
Gewürztraminer

A ***gewürztraminer*** (prenunciau en alemán *ɡəˈvʏʁtstʁaˈmiːnɐ*) ye una variedat d'uga orichinaria d'as frescas laderas alpinas de Trentino-Alto Adigio en o nord-este d'Italia, y o suyo nombre deriva d'a localidat de Tramin an der Weinstraße, en Tirol d'o Sud. Perteneixe a la familia varietal d'as *Traminer*, estando relacionada con as uvas *[[savagnin]]* y *[[aubin]]*. Ye una cepa adaptada a la fredor, caracterizada por un borfollo rosau u rollenco, lo que la fa estar apropiada pa producir vin blanco. A variedat tien uns livels de zucres naturals altos, y os suyos vins son por un regular semisecos u dolces. Os vins secos de *gewürztraminer* pueden tener aromas y notas florals y de fruitas tropicals. No ye infrecuent que se forme bella cosa de *spritz* (chicotas ambolletas en a copa).

A dolcez d'a *gewürztraminer* puet acompanyar a la birolla especiada asiatica. Tamién acompanya bien os quesos *[[Maroilles (queso)|maroilles]]*, *[[Livarot (queso)|livarot]]* y *[[Munster (queso)|munster]]*, y a carne de caza.

Encara que ye común mas que mas en Alemanya y Alsacia, a variedad se planta en muitos países d'Europa, como Francia, Austria, Italia y Espanya. Tamién i hai plantacions d'ista variedat en países d'America, como Estaus Unius, Canadá, Chile, Archentina y Mexico, y tamién en Australia.

En Aragón ye una d'as variedaz blancas autorizadas en os vins d'as denominacions d'orichen protechidas Calatayú y Semontano y en a indicación cheografica protechida vins d'a Tierra Valle d'a Cinca.

## Referencias
Parraleta

A **parraleta** ye una variedat d'uga *([[Vitis vinifera]])* tinta mediterrania. O suyo probable puesto d'orichen ye a comarca d'o Semontano de Balbastro, a on a suya importancia ha disminuyiu d'o 22% d'a superficie plantada en 1975 a o 0,2% en 2002.

A parraleta ye una variedat d'uga de poco rendimiento que da fruitos de mida meyana en carrazos chicoz u meyanos moderadament compactos. Se puet emplegar pa elaborar vins varietals u mezclar-se con moristel u tempranillo. Os vinos gosan tener una color intensa, fenol elevau y acetor. O conteniu alcolico ye potencialment mas alto, encara que os vins a sobén se destacan por as sabors aromaticas, con buena color, estructura, acetor y fragancia.

En Aragón ye una d'as variedaz tintas autorizadas en os vins d'a denominación d'orichen protechida Semontano y en as indicacions cheograficas protechidas vins d'a Tierra Ribera d'o Queiles y Valle d'a Cinca.

## Referencias
The Rawhide Years

***The Rawhide Years*** (títol orichinal en anglés, en aragonés ***Os anyos d'o cuero duro***, estrenada en Aragón con o títol en castellano de ***Los años duros***, en aragonés ***Os anyos duros***) ye una cinta de cine estausunidense de cine de western estrenada l'anyo 1956, dirichida por Rudolph Maté seguntes un guión orichinal d'Earl Felton, con una banda sonora orichinal de Hans J. Salter y Frank Skinner, una dirección de fotografía d'Irving Glassberg, una producción cinematografica de Stanley Rubin ta la productora cinematografica *[[Universal Pictures]]* y un elenco d'o cual en fan parte Tony Curtis, Colleen Miller, Arthur Kennedy, William Demarest, William Gargan, Peter van Eyck, Minor Watson, Donald Randolph, Robert Wilke, Trevor Bardette, James Anderson, Robert Foulk, Chubby Johnson, Leigh Snowden y Don Beddoe, entre d'atros actors.

*Ben Matthews* vive d'o chuego en os barcos fluvials d'o río Mississippi pero decide albandonar ixa vida ta vivir con su novia *Zoe* en a ciudat de Galena en Illinois, acceptando una oferta que li fa lo mas cabalero habitant d'a ciudat, que viacha en o mesmo barco. Tanimientres, lo suyo posible futuro chefe ye asasinau y *Ben* se troba acusau de l'asasinato por bels indicios, encara que no ye lo culpable. Se veye obligau a fuyir pero li asegura a *Zoe* que tornará con ella malas que consiga contrimostrar a suya inocencia. Continan en contacto, pero 3 anyadas dimpués ya no li plega garra carta de *Zoe*, que li deciba que tot marchaba bien en o rancho, y decide marchar enta Galena ta veyer qué ha succediu. En o suyo viache enta Galena troba a *Rick Harper*, un bandiu de qui bien luego se fa amigo, y cuan toz dos plegan en Galena troban que la ciudat ye en mans de dos hombres; un d'éls ye lo chirmano d'a victima que se suposa que él ha matau y l'atro ye l'actual amant d'a suya novia, que amás quiere obligar-lo a marchar de Galena.

A cinta s'ambienta en Galena y atros puestos d'Illinois en bel momento indeterminau d'a segunda metat d'o sieglo XIX y las suyas escenas se filmoron en Lone Pine y atros puestos de California, amás d'en os *[[Universal Studios]]* en Universal City, tamién en California.

## Elenco

## Se veiga tamién
* Cine en 1956.
* Cintas de 1956.

## Referencias

## Vinclos externos
*  ''The Rawhide Years'' en Internet Movie Database.
*  ''The Rawhide Years'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/87751/enwp *The Rawhide Years''] en TCM Movie.
Districto d'Aquisgrán

O **districto d'Aquisgrán** (en alemán *Städteregion Aachen*) ye un districto situato en Renania d'o Norte-Westfalia, Alemanya. A suya capital ye la ciudat d'Aquisgrán. 

## Ciudaz y municipios

## Referencias
Districto de Paderborn

O **districto de Paderborn** (en alemán *Kreis Paderborn*) ye un districto situato en Renania d'o Norte-Westfalia, Alemanya. A suya capital ye la ciudat de Paderborn.

## Ciudaz y municipios
Aramón (uga)

L**'aramón** (en occitán *aramon*) ye una variedat d'uga tinta cautivada prencipalment en a rechión vitivinicola de Lenguadoc-Rosellón en o sud d'Occitania. entre zaguerías d'o sieglo XIX y a decada de 1960, estió a variedat d'uga mas plantada en Francia, pero o suyo cautivo ye de cantimbás dende meyaus d'o sieglo XX. O cautivo de l'aramón tamién ha teniu importancia en Alcheria, Archentina y Chile, pero en dengún atro puesto ha teniu tanta popularidat como teneba en o sud de Francia.

## Referencias
Alcanyón

A **alcanyón** u **arcanyol** ye una variedat aragonesa d'uga blanca, orichinaria d'a comarca d'o Semontano de Balbastro. D'antis mas se pensaba que yera a mesma variedat que a macabeu, pero analisis cheneticos han contrimostrau que son dos variedaz diferents. Se tracta d'una variedat autorizada en a denominación d'orichen protechida Semontano. A vit d'ista variedat se conoixe como **alcanyonera**.

En 2016, i heba un total de 27 hectarias de vinyals d'ista con una tendencia a la baixa. Manimenos, no puet descartar-se que bels vinyals d'a rechión viticola d'o Semontano s'haigan declarau erroniament como macabeu.

## Referencias
Apache Rifles

***Apache Rifles*** (títol orichinal en anglés, en aragonés ***Rifles apaches***, estrenada en Aragón con ixe mesmo títol) ye una cinta de cine de western de cine estausunidense estrenada l'anyo 1964 dirichida por William Witney seguntes un guión adaptau por Charles Smith (basau en una historia de Kenneth Gamet y Richard Schayer), con una banda sonora orichinal de Richard LaSalle, una dirección de fotografía d'Archie R. Dalzell, una producción cinematografica de Grant Whytock ta la productora cinematografica *[[Robert E. Kent Productions]]* y que conta con un elenco d'o cual en fan parte, entre d'atros, os actors Audie Murphy, Michael Dante, Linda Lawson, L.Q. Jones, Ken Lynch, Joseph Vitale, Robert Brubaker, Eugene Iglesias, J. Pat O'Malley, John Archer, Charles Watts, Howard Wright, Peter Hansen, Robert Karnes, Hugh Sanders, Sydney Smith, S. John Launer y Robert B. Williams.

O *capitán Stanton* ye un encarnizau enemigo d'os amerindios, especialment porque su pai, tamién oficial de l'exercito estausunidense, tenió que dimitir dimpués de confiar en a palabra d'una tribu y veyer a los suyos soldaus masacraus. plega en un fuerte ta reemplazar a l'antigo comandant, que no ha teniu exito en a persecución d'apaches fuchitivos, y bien luego con as suyas tacticas consigue capturar-los. Fa presonero a *Red Hawk*, lo fillo d'o chefe apache *[[Red Hawk]]* y lo fa servir ta conseguir una tregua con os apaches: éls contianrán en a suya reserva y l'exercito cosirará que no i dentren os blancos en busca d'oro. Tanimientres, os mineros reciben presions por a suyas deudas ta que dentren en territorio indio y *Stanton* cambia poquet a poquet a suya actitut sobre los indios. D'atra man, cada vegada s'intresa mas por *Dawn Gillis*, una misionera que vive con os indios (encara que no sabe que la mesacha ye mestiza), y finalment se veye obligau a ordenar a sus soldaus que disparen contra un grupo de blancos que yeran asasinando indios. Lo gubierno estausunidense ninvía a lo *coronel Perry*, qui desmantela lo rete de protección que *Stanton* heba establiu, permitindo la dentrada de blancos en territorio indio y provocando asinas una nueva guerra.

A cinta s'ambienta en Arizona en bel momento indeterminau d'a segunda metat d'o sieglo XIX y las suyas escenas se filmoron en Cantil, Los Angeles, Mojave y Thousand Oaks (California), y tamién en os *[[Universal Studios]]* en Universal City, tamién en California.

## Elenco

## Se veiga tamién
* Cine en 1964.
* Cintas de 1964.

## Referencias

## Vinclos externos
*  ''Apache Rifles'' en Internet Movie Database.
*  ''Apache Rifles'' en TCM Movie.
Plaza de toros viella de Tarazona

A **plaza de toros viella de Tarazona** ye una plaza de toros situada en a localidat zaragozana de Tarazona con planta octogonal, construyida entre 1790 y 1792 en l'antigo prau d'a ciudat.

S'enguera o día de sant Atilano (patrón de Tarazona) de 1792.

Ye formada por un conchunto de 32 viviendas con un patio interior a on se realizaban as actividaz taurinas, visibles dende balcons en alquiler. Constaban de planta baixa y tres altarias, con finestras en l'exterior y grans arcos en l'interior sobre pilars ochavaus. Mientres muitos anyos ixos arcos estioron cegaus por estar viviendas, pero en l'actualidat, dimpués d'a restauración integral de 1998, han tornau a salir a la luz.

En 1870 as corridas se tresladan a una nueva plaza de toros situada en l'avenida de Navarra, quedando como función d'a viella a de servir de viviendas y mercau. Actualment as viviendas continan estando habitadas y se realizan a-saber-las actividaz culturals a o largo de l'anyo.

Dende 2001, ista plaza de toros poseye a declaración de Bien d'Intrés Cultural. Amás fa parti d'a Unión de Plazas de Toros Historicas d'Espanya dende o 3 de noviembre de 2001.

## Referencias

## Bibliografía
*AINAGA ANDRÉS, Mª TERESA, CRIADO MAINAR, JESÚS, (COORDINADORES). Comarca de Tarazona y el Moncayo, Colección Territorio 11, Diputación General de Aragón, Zaragoza, 2004. 
*VALLEJO ZAMORA, J. Historia taurina de Tarazona, Gobierno de Aragón, Centro de Estudios Turiasonenses y Ayuntamiento de Tarazona, Zaragoza, 1992. 
*VALLEJO ZAMORA, J. Consideraciones históricas sobre la actividad taurina en Tarazona de 1700 a 1840, Centro de Estudios Turiasonenses y Ayuntamiento de Tarazona, Tarazona, 1988. 
*VV.AA. Tarazona, Veruela y el Moncayo, Colección RUTASCAI por Aragón 4, Caja de Ahorros de la Inmaculada, Zaragoza, 2003.

## Vinclos externos
Tartu

**Tartu** (en alemán *Dorpat*) ye un municipio d'o condau de Tartu, Estonia. Teneba una población de 95.190 habitants en 2021.

## Demografía

## Educación
En Tartu tien s suya seu la Universidat de Tartu.

## Referencias

## Vinclos externos
Narva

**Narva** (en alemán *Narwa*) ye un municipio d'o condau d'Ida-Viru, Estonia. Teneba una población de 53.955 habitants en 2021.

## Demografía

## Referencias
Rakvere

**Rakvere** (en alemán *Wesenberg*) ye un municipio d'o condau de Lääne-Viru, Estonia. Teneba una población de 15.141 habitants en 2021.

## Demografía

## Referencias
Sillerío d'o coro

O **sillerío d'o coro** son os posientos de fusta que se troban en os dos costaus d'o coro d'una ilesia y se reservan pa os miembros d'o clero.

## Caracteristicas
Os posientos d'o sillerío s'organizan en dos livels pa cumplir con os dos graus d'o clero: o livel superior ye destinau pa os canonches y a parti inferior pa os titulars (aquells que tienen un títol eclesiastico).

Os posientos son plegables y desmontables y contan con un refirme dito "misericordia", que serviba como refirme mientras que s'estaba dreito. Cada posiento ye deseparau d'o siguient por un brazo. D'os posientos sobresale un refirme alto u un dosel. Siempre i hai un u dos puestos mas grans y con una decoración mas elaborada, que yeran destinaus a o mosen u bispe.

## Referencias

## Vinclos externos
Sillería

**Sillería** puet fer referencia a:

* A **sillería** u obra feita de sellars. 
* Una **sillería**, taller u botiga de siellas.

## Se veiga tamién
* Sillerío, conchunto de siellas u posientos.

## Referencias
Gian Lorenzo Bernini

**Gian Lorenzo Bernini** (), naixiu de Nápols (Reino de Nápols) o 7 d'aviento de 1598 y muerto en Roma (Estaus Pontificios) o 28 de noviembre de 1680, estió un escultor, pintor y arquitecto italiano d'o barroco, considerau como un notable pintor y un destacau arquitecto pero que amás se considera como lo creyador d'a escultura barroca. Antiparte, tamién estio relacionau con o teatro, plegando a escribir, dirichir y interpretar bellas obras teatrals. Yera fillo d'o escultor florentino Pietro Bernini.

## Referencias

## Se veiga tamién
His Majesty O'Keefe

:*Iste articlo ye sobre una cinta estausunidense de cine d'aventuras de 1954; ta atros usos, se veiga *'His Majesty O'Keefe (desambigación)***.

***His Majesty O'Keefe*** (títol orichinal en [[Idioma anglés|anglés]], en [[Idioma aragonés|aragonés]] ***Su machestat O'Keefe***, estrenada en [[Aragón]] con o títol en [[Idioma castellano|castellano]] de ***Su majestad de los mares del sur***, en aragonés ***Su machestat d'as mars d'o sud**'') ye una [[cinta]] de [[cine d'aventuras]] de [[cine estausunidense]] estrenada l'anyo [[1954]], dirichida por [[Byron Haskin]] seguntes un [[guión adaptau]] por [[Borden Chase]] y [[James Hill]] (basau en ''[[His Majesty O'Keefe (novela)|His Majesty O'Keefe]]'', una [[novela]] que heba publicau [[Lawrence Klingman]] l'anyo [[1950]]), con una [[dirección de fotografía]] d'[[Otto Heller]], una [[banda sonorfa orichinal]] de [[Dimitri Tiomkin]], una [[producción cinematografica]] de [[Harold Hecht]] ta la [[productora cinematografica]] ''[[Norma Productions]]'' y un [[elenco]] d'[[actor]]s formau por [[Burt Lancaster]], [[Joan Rice]], [[André Morell]], [[Abraham Sofaer]], [[Charles Horvath]], [[Lloyd Berrell]], [[Grant Taylor]], [[Guy Doleman]], [[Tessa Prendergast]], [[Harvey Adams]], [[Muriel Steinbeck]], [[Philip Ahn]], [[Benson Fong]], [[Archie Savage]], [[Max Osbiston]] y [[Alexander Archdale]], entre d'atros.

''[[David O'Keefe]]'' ye un [[capitán de barco]] que busca fer fortuna en o [[Pacifico Sud]] mientres o [[sieglo XIX]]. En producir-se una sublevación en o suyo arco, plega casualment en a isla de [[Yap]], a on veye que bi ha grans posibilidaz de fer una fortuna con os [[coco]]s que se i troban en obtenendo-ne [[copra]]. Preba de recrutar a los nativos d'a isla, pero istos no son intresaus en treballar por diners ni por obchectos de valura. Consigue un [[barco]] en ampre d'un [[chinés]] de [[Hong Kong]] y finalment troba la forma de convencer a los nativos ta que treballen ta él: lis conseguirá unas [[piedras rai]] que ta éls son de gra valura en estar relacionadas con as suyas creyencias relichiosas. Sindembargo, troba  como problema adicional que la isla ye visitada regularent por comerciants de l'[[Imperio Alemán]] que no quieren a competencia d'o ''capitán O'Keefe'' ta la obtención de copra  alientan una rebelión d'una parte d'os nativos decontentos con ''O'Keefe''.

A cinta s'ambienta en o [[sieglo XIX]] en a isla de [[Yap]] (actualment [[Estaus Federaus de Micronesia]]), en [[Hong Kong]] y en l'[[oceano Pacifco]], y las suyas escenas se filmoron en [[Fichi]].

== Elenco ==


== Se veiga tamién ==
* [[Cine en 1954]].
* [[Cintas de 1954]].

== Referencias ==


== Vinclos externos ==
*  [https://www.imdb.com/title/tt0045876/ ''His Majesty O'Keefe''] en [[Internet Movie Database]].
*  [https://www.tcm.com/tcmdb/title/16812/enwp ''His Majesty O'Keefe''] en [[TCM Movie]].
*  [https://catalog.afi.com/Catalog/moviedetails/51231 ''His Majesty O'Keefe''] en l**American Film Institute Catalog* de l*'American Film Institute''.
Collón de gato

A **collón de gato** u **botón de gato** ye una variedat d'uga *([[Vitis vinifera]])* tinta tradicional d'a comarca d'o Semontano de Balbastro y mas particularment d'a zona de Secastiella, encara que tamién se cautiva en atras rechions d'Aragón y de La Mancha.

Por estar una uga fuerte y mesmo aspra, nunca no ha estau entre as mas avaluadas y ye por ixo que s'ha emplegau tradicionalment como uga de mesa u pa dar consistencia a bels vinos, mezclada con atras variedaz como a *[[Syrah (uga)|syrah]]* y a *[[merlot]]*.

## Referencias
Vizaca

A **vizaca**, **avizaca** u **izaca** ye una variedat d'uga (*[[vitis vinifera]]*) blanca que fa parti d'a familia moscatel.

Ye considerada una "vit antiga", y os expertos en vin creyen que ye una d'as mas antigas que quedan sin modificar cheneticament y que encara persisten. A uga s'orichinó en o Norte d'Africa. Mientres que hue ye cautivada mas que mas como uga de mesa y pa producción de pansas, ye encara una uga important en a industria d'o vin australiana y sudafricana. Tamién se cautiva muit intensament en a isla de Samos, en a región de l'Echeo d'o nord-este de Grecia, y se diz que Cleopatra bebió vin moscatel procedent de astí. Se creye tamién que rivaliza con a francesa *[[Beaumes-de-Venise|Beaume de Venise]]* en a suya forma mas refinada. Atros países que la cautivan son: Italia, Chile, Bolivia, Archentina, Portugal, Chipre, Perú y Francia.

En Espanya, ye muit estendillada en Andalucía y o País Valenciano. Amás, tamién ye present con menos hectarias en Catalunya, Castiella-La Mancha, Castiella y Leyón, Aragón y Canarias. Tamién ye permitiu o suyo emplego pa la vinificación en Murcia, Extremadura, La Rioja, País Basco y Balears, encara que atamas tien presencia en istas rechions. Ye permitiu o suyo uso en todas as comunidaz espanyolas pa la producción de pansas.

En Aragón ye una d'as variedaz blancas autorizadas en os vins d'as denominacions d'orichen protechidas Calatayú, Campo de Borcha, Carinyena y Urbezo y en as indicacions cheograficas protechidas vins d'a Tierra Valle d'a Cinca y Val de Xalón.

## Referencias

## Vinclos externos
*  Vizaca en Vitis International Variety Catalogue VIVC
Syrah (uga)

A ***syrah*** ye una variedat d'uga tinta fruito d'o cruce entre as variedaz d'os Alpes franceses *[[mondeuse blanche]]* y dureza. En 2006, un estudio d'ADN de l*'Instituto Agrario de San Michele all'Adige* contrimostró que tamién ye emparentada con a familia d'as pinot (*[[pinot noir]]*, *[[pinot meunier]]*, *[[pinot blanc]]* ...).

En Aragón ye una d'as variedaz tintas autorizadas en os vins d'as denominacions d'orichen protechidas Calatayú, Campo de Borcha, Carinyena, Semontano y Urbezo y en as indicacions cheograficas protechidas vins d'a Tierra Baixo Aragón, Ribera d'o Galligo-Cinco Villas, Ribera d'o Queiles, Ribera de Xiloca, Valle d'a Cinca y Val de Xalón.

## Referencias
Alice Weidel

**Alice Elisabeth Weidel**, naixida de Gütersloh (Renania d'o Norte-Westfalia, Alemanya Occidental) lo 6 de febrero de 1979, ye una politica y economista alemana que dende 2017 ye deputada en o Bundestag d'Alemanya per o partiu politico AfD.

Estudió economía y administración d'interpresas en a Universidat de Bayreuth y se graduó como una d'as millors de l'anyo en 2004. Dimpués de recibir o suyo títol universitario, Weidel fue a treballar pa Goldman Sachs Asset Management dende chulio de 2005 dica chunyo de 2006 como analista en Frankfurt. En zaguerías d'o decenio de 2000, treballó en o Banco de China y vivió entre seis anyadas en China an aprendió a charrar mandarín.

De marzo de 2011 a mayo de 2013 treballó como vicepresidenta de Allianz Global Investors en Frankfurt.

Weidel mantiene una relación lesbica con Sarah Bossard, una productora cinematografica que vive en Einsiedeln (Suiza), y ye orichinaria de Sri Lanka. Weidel vive tanto en Berlín como en Einsiedeln, y declaró en 2017 que reside prencipalment en a primera. Ella y la suya parella son en unión civil y tienen dos fillos adoptaus.

## Referencias

## Vinclos externos
Ford Model Y

**Ford Model Y** estió un automobil produciu per a empresa Ford Motor Company dende 1932 dica 1937. Se producioron 175.000 unidaz. Disenyau especificament pa lo mercau europeu, este chicot automóbil yera empentau per un motor de valvulas laterals de 4 cilindros y 933cc. A suya potencia fiscal yera de 8CV.

A producción de l'auto tenió puesto en Anglaterra (Dagenham) entre 1932 y 1937, en Francia (Asnières-sur-Seine) entre 1932 y 1934, y en Alemanya (Colonia), an recibió lo nombre de *Ford Köln*, entre 1933 y 1936. Tamién estió amontau en a zona franca de Barcelona entre 1933 y 1936.

## Referencias
Salcenyo

A **salcenyo** u **salcenya** ye una variedat d'uga blanca, conoixida prencipalment por a producción de vins en Archentina, caracterizaus por estar frescos, aromaticos, con una acetor moderada y textura suau, asinas como unas distitivas aromas a presiego u albercoque en o naso. En Archentina, a on se conoixe en castellano como *torrontés* n'i hai tres variedaz: *torrontés riojano*, a mas común, *torrontés sanjuanino* y *torrontés mendocino*. A primera d'ellas ye a que recibe l'atención por a calidat d'os suyos vinos y ye a variedat emplegada por a mayoría de vins archentinos etiquetaus simplament como *torrontés*.

## Referencias
Ullal

A **ullal** ye una variedat d'uga tinta orichinaria d'Aragón. Se considera que ye a mai d'a uga tempranillo y en l'actualidat i hai nomás bellas cepas aisladas en Aragón, Madrit, Navarra y La Rioja.

A hibridación entre ista variedat mai y l'albillo mayor, considerada o pai, se dió espontaneament fa 500 anyos en a val d'Ebro, creyando-se asinas a variedat tempranillo.

## Referencias
Benz Patent-Motorwagen

**Benz Patent-Motorwagen** estió un automobil produciu per a empresa Benz & Cie. dende 1886 dica 1893. Se producioron 25 unidaz. Ye ampliament considerau como lo primer automobil moderno practico y estió lo primer automobil meso en producción.

En chulio de 1886, Karl Benz condució l'automobil en publico, pero dengún s'intresó realment per él. Bertha Benz, a muller de Karl, que la suya plega u dote se deciba que heba contribuyiu en parte a financiar lo desarrollo d'o Patent-Motorwagen, yera conscient d'a necesidat de publicidat. Asinas que prenió lo Patent-Motorwagen y lo condució en o primer viache per carretera de larga distancia en automóbil de combustión interna pa contrimostrar a suya viabilidat. Ixe viache s'escaició a primers d'agosto de 1888, cuan levó a los suyos fillos Eugen y Richard en un viache dende Mannheim a traviés de Heidelberg y Wiesloch, dica la suya ciudat natal materna de Pforzheim.

## Referencias
Cabernet sauvignon

A ***cabernet sauvignon*** (prenunciau en francés /kabɛʁnɛ soviɲɔ̃/) ye una d'as ugas tintas mas conoixidas d'o mundo. Creixe en cuasi todas as grans zonas viticolas, en un amplo espectro de climas, dende a val de l'Okanagan (Canadá) dica a  val d'a Beqaa (Liban). A *cabernet sauvignon* se fació famosa por a suya presencia en o vin de Bordeus, a on ye mezclada a sobén con a *[[merlot]]* y con a *[[cabernet franc]]*. Dende Francia, a uva s'ha estendillau por Europa y por o Nuevo Mundo instalando-se en as montanyas Santa Cruz de California, a val de Napa, a badía de Hawkes de Nueva Zelanda, o río Margaret y a rechión de Coonawarra d'Australia, en as provincias archentinas de Mendoza, Salta y San Juan,  y as vals chilenas d'o Maipo y de Colchagua. Mientres buena parti d'o sieglo XX, estió a uga tinta de vin *premium* mas plantada d'o mundo, dica que fue pasada debant por a *[[merlot]]* en os anyos 1990.

En Aragón ye una d'as variedaz tintas autorizadas en os vins d'as denominacions d'orichen protechidas Ailés, Calatayú, Campo de Borcha, Carinyena, Semontano y Urbezo y en as indicacions cheograficas protechidas vins d'a Tierra Baixo Aragón, Ribera d'o Galligo-Cinco Villas, Ribera d'o Queiles, Ribera de Xiloca, Valle d'a Cinca y Val de Xalón.

## Referencias
Vitadiello

A **vitadiello**, **crespiello** u **crespiella** ye una variedat d'uga tinta aragonesa autoctona d'Almonecir de la Sierra (Val de Xalón) y que se cautiva tamién en a vecina localidat de Longars (Campo de Carinyena). En Aragón ye una d'as variedaz tintas autorizadas en os vins d'a denominación d'orichen protechida Carinyena. D'antis mas tamién yera autorizada en a indicación cheografica protechida vins d'a Tierra Ribera de Xiloca. Ista variedat d'uga yera prou estendillada en ista rechión d'o sud-ueste d'a provincia de Zaragoza dica l'anyo 1900. Ampelograficament se considera parellana a la garnacha, pero contrariament a lo que se piensa no se tracta d'a mesma variedat.

## Cautivo
Ye una variedat que puet tener un buen rendimiento en terrenos calcarios con condicions climaticas duras y secas. Manimenos en l'actualidat ha estau a sobén substituyida por atras variedaz internacionals mas productivas, por lo que se considera cuasi extinta. As cepas son chicotas y as ugas son penchadas a poca altaria d'o solero. Creixen prou ascape y requieren muitos cudiaus. Se cautivan entre os 600 y os 1000 metros sobre o livel d'a mar.

A suya color ye parellana a la *[[pinot noir]]*. As aromas son mesuradas: poco intensa a l'olfacto, s'ubre a las papilas gustativas. Se perciben notas de cerolla, chirofrera y tabaco. Tien cuerpo recullidor y calido a o taste y contiene notas zafumadas en un sutil entramau de tanins. A ceresa silvestre domina o primer plan, rematando con toques d'augua de Chamaica.

## Nombres
Ista variedat se conoixe en a suya rechión con atros nombres como *canona*, *garnacha basta*, *garnacha gorda*, *vidadillo* u *vitadillo*.

## Referencias
Districto d'Altenkirchen

O **districto d'Altenkirchen** (en alemán *Landkreis Altenkirchen*) ye un districto situato en Renania-Palatinato, Alemanya. A suya capital ye la ciudat d'Altenkirchen.
Districto de Westerwald

O **districto de Westerwald** (en alemán *Westerwaldkreis*) ye un districto situato en Renania-Palatinato, Alemanya. A suya capital ye la ciudat de Montabaur.
Tempranillo

A **tempranillo** ye una variedat d'uga tinta cautivada extensament pa producir vins tintos con cuerpo en Espanya, d'a on ye orichinaria. Ocupa una superficie de cautivo de mas de 214.000 ha en 2013, estando a segunda en producción, dimpués d'a variedad airén (blanca), y a primera en uga tinta. Conta con 31.046 hectarias en a D.O. Rioja, lo que suposa que ye un 61% d'a D.O. Calificada Rioja, con una creixenza progresiva en os zaguers anyos en detrimento d'atras variedaz. Se considera autoctona de La Rioja. Ye a prencipal uga usada en ista D.O., y a sobén se'n fa referencia como a "uga noble" de Espanya. O  suyo nombre ye o diminutivo en castellano de *temprano*, lo que fa referencia a o feito de que madura cuantas semanas antis que a mayor parti d'as variedaz d'uga tinta espanyolas. Existe una variedat blanca de mutación recient: tempranillo blanco.

En Aragón ye una d'as variedaz tintas autorizadas en os vins d'as denominacions d'orichen protechidas  Ailés, Calatayú, Campo de Borcha, Carinyena, Semontano y Urbezo y en as indicacions cheograficas protechidas vins d'a Tierra Baixo Aragón, Ribera d'o Galligo-Cinco Villas, Ribera d'o Queiles, Ribera de Xiloca, Valle d'a Cinca y Val de Xalón.

## Orichen
A uga tempranillo procede d'atras dos variedaz: l'albillo mayor y a ullal. A primera -dita *turruntés* en La Rioja- ye una variedad mit conoixida que se cautiva en o centro d'a peninsula iberica. A variedad ullal cuasi no se cautiva en l'actualidat, solo queda de forma residual en Aragón, y no n'i hai referencias historicas claras en a literatura viticola espanyola. a variedat tempranillo podría haber naixiu d'una hibridación espontania en o zaguer milenio probablement en a redolada d'a val d'Ebro, seguntes una investigación recient de l'Instituto de Ciencias d'a Vit y d'o Vin (ICVV) y d'o *[[Instituto Madrileño de Investigación y Desarrollo Rural, Agrario y Alimentario]]* (IMIDRA).

## Referencias
Friedrich Merz

**Joachim-Friedrich Martin Josef Merz**, naixiu de Brilon (Renania d'o Norte-Westfalia, Alemanya Occidental) l'11 de noviembre de 1955, ye un politico, avogau y actor alemán que dende 2021 ye deputau en o Bundestag d'Alemanya per o partiu politico CDU, y que dende lo 6 de mayo de 2025 ye lo canceller d'Alemanya con o refirme d'a *[[Christlich Demokratische Union Deutschlands]]*, a *[[Christlich-Soziale Union in Bayern]]* y lo *[[Sozialdemokratische Partei Deutschlands]]*. Tamién ha treballau como actor en bellas series de televisión alemanas.

## Referencias

## Vinclos externos

*  Pachina web oficial de Friedrich Merz.
Bündnis Sahra Wagenknecht

O **Bündnis Sahra Wagenknecht** (u tamién **BSW**, en aragonés *Alianza Sahra Wagenknecht*) ye un partiu politico alemán fundau en 2024. Ye enfilau per Sahra Wagenknecht y Amira Mohamed Ali.

## Referencias
Chardonnay

:*Pa a localidaz francesa se veiga [[Chardonnay (Saona y Loira)]]*.

A ***chardonnay*** (prenunciau en francés /ʃaʁdɔnɛ/) ye una variedat d'uga de piel verda emplegada pa fer vin blanco. Ye orichinaria d'a rechión viticola de Borgonya, en l'este de Francia, pero agora creixe en tot l'arreu a on se produce vin, dende Anglaterra dica Nueva Zelanda. Pa rechions viticolas nuevas y en desarrollo ye visto como un "rito de paso" y como una fácil dentrada en o mercau internacional d'o vin.

En Aragón ye una d'as variedaz blancas autorizadas en os vins d'as denominacions d'orichen protechidas Calatayú, Campo de Borcha, Carinyena, Cava, Semontano y Urbezo y en as indicacions cheograficas protechidas vins d'a Tierra Baixo Aragón, Ribera de Xiloca, Valle d'a Cinca y Val de Xalón.

## Referencias
Merlot

A ***merlot*** (prenunciau en francés /mɛʁˈlo/) ye una variedat d'uga de vinificación de color azul fosca, que s'utiliza tanto como uga de mezcla como pa vins varietals. Se creye que o nombre *"merlot"* ye un diminutivo de *"merle"*, o nombre francés d'a merla, probablement una referencia a la color d'a uga. A suya suavidat y "carnosidat", combinadas con a suya maduración mas temprana, fan d'a *merlot* una uga popular pa mezclar con a *[[cabernet sauvignon]]*, mas dura y de maduración tardara, que tiende a estar mas alta en tanins.

En Aragón ye una d'as variedaz tintas autorizadas en os vins d'as denominacions d'orichen protechidas  Ailés, Calatayú, Campo de Borcha, Carinyena, Semontano y Urbezo y en as indicacions cheograficas protechidas vins d'a Tierra Baixo Aragón, Ribera d'o Galligo-Cinco Villas, Ribera d'o Queiles, Ribera de Xiloca, Valle d'a Cinca y Val de Xalón.

## Referencias
Chardonnay (Saona y Loira)

**Chardonnay** ye una localidat y comuna francesa situada en o departamento de Saona y Loira, en a rechión de Borgonya-Franco Condau.
Riesling

A ***riesling*** (prenunciau en alemán /ˈʁiːslɪŋ/) ye una variedat d'uga blanca orichinaria d'a rechión d'o Rin, en Alemanya. Fa parti de cuantas denominacions d'orichen (D.O.) en os países en que mas se cautiva, mas que mas en a debantdita Alemanya, a on ye a uga mas cautivada, ocupando o 20.8% d'a suya superficie de cautivo vinicola, pa un total de 21.197 ha. Destacan tamién Francia, a on se cautiva en a región d'Alsacia (21.9%, pa un total de 3.350 ha), unica rechión de Francia a on ye permitiu o suyo cautivo. Tamién ocupa superficies destacables de cautivo en Austria, Chequia, Luxemburgo, Italia y atros países. Fueras de bella excepción se cautiva siempre en zonas de clima fresco.

A existencia de vins d'uga *riesling* ye documentada por primera vegada en 1434, en o inventario de biens d'os contes de Katzenelnbogen (un chicot prencipau a cantos d'o Rin), qui poseyeban "...seis barrils de *riesslingen* adquirius a un viticultor de Rüsselsheim". O herborista Hieronymus Bock u Hieronymus Tragus reculle a uva *riesling* en a edición en latín de 1552 d'o suyo compendio de botanica *Neu Kreutterbuch* (*Nuevo [[herbolario]]*).

En Aragón ye una d'as variedaz blancas autorizadas en os vins d'a vins d'a denominación d'orichen protechida Semontano y d'a Indicación cheografica protechida Vin d'a Tierra Valle d'a Cinca.

## Referencias
Malbasía

A **malbasía** ye una variedat d'uga blanca orichinaria d'a Mediterrania y a isla de Madeira, pero actualment cautivada en todas as rechions vinicolas d'o mundo. O carrazo de malbasía ye chicot y poco compacto. O grano ye gran, ternet y ovoide, muit dolce y aromatico. O vin elaborau con ista variedat viticola ye dito tamién malbasía, u vin de malbasía, un vin licoroso blanco, dolce, oloroso y d'alta graduación. En a Edat Meya se pensaba que teneba propiedaz medicinals y tonicas y apareixe citau en *[[Tirant lo Blanc]]*.

En Aragón ye una d'as variedaz blancas autorizadas en os vins d'as denominacions d'orichen protechidas Calatayú y Cava y en a Indicación Cheografica Protechida Vin d'a Tierra Valle d'a Cinca.

## Referencias
Migueldarco

A **migueldarco** u **miguel d'arco**, ye una variedat aragonesa d'uga tinta *([[Vitis vinifera]])* cautivada prencipalment en a provincia de Uesca. Podría haber-se orichinau en Aragón y dimpués haber-se estendillau a las rechions de levant y centro u haber-se importau d'a Rioja Baixa.

Ye una variedat de ixarmientos luengos y fuellas grans de color verde fosca. As suyas bayas son negras y de pulpa sucosa. Os carrazos suyos se pareixen a os de marzuela, mientres que as fuellas tienen un aspecto mas parellano a la garnacha.

## Referencias
Hannibal Brooks

***Hannibal Brooks*** (títol orichinal, estrenada en Aragón con o títol en castellano d***'El último obstáculo***, en aragonés ***O zaguer obstaclo***) ye una cinta de cine britanico de cine de comedia belica estrenada l'anyo 1969, dirichida por Michael Winner seguntes un guión adaptau por Ian La Frenais y Dick Clement (basau en una historia de Michael Winner y Tom Wright), con una banda sonora orichinal de Francis Lai, una dirección de fotografía de Robert Paynter, una producción cinematografica de Michael Winner ta la productora cinematografica *[[Scimitar Films]]* y un elenco d'o cual en fan parte Oliver Reed, Michael J. Pollard, Wolfgang Preiss, Helmuth Lohner, Peter Carsten, Karin Baal, Ralf Wolter, John Alderton, Jürgen Draeger, Ernst Fritz Fürbringer, Erik Jelde y James Donald, entre d'atros actors.

*Stephen "Hannibal" Brooks* ha estau capturau por soldaus d'a *[[Wehrmacht]]* mientres a Segunda Guerra Mundial en Italia en 1944 y lo levan como presonero de guerra a un campo de presoneros en Bavera. Cuan li ufren a posibilidat de treballar fuera d'o camo, accepta, y lo destinan en o zoolochico de Múnich a on ha de cudiar d'una elefanta asiatica procedent de Sri Lanka clamada *Lucy*. Fa una sobrebuena relación con l'animal y bel día, dimpués d'un bombardeyo aerio en o cual fieren a la elefanta, los directivos d'o zoolochico deciden ninviar a l'animal enta Innsbruck en Austria y que *Hannibal* l'acompanye. Tanimientres, en plegar en o ferrocarril, un oficial d'as *[[Schutzstaffel]]* requisa lo vagón y deciden ninvar a *Lucy* a piet, en un viache de 10 días. O grupo lo formarán *Lucy*, o suyo cudiador *Hannibal* y dos soldaus alemans, *Kurt*, bien problematico, y *Willy*, bien amable. En o zaguer momento, lis adhiben a *Vronia*, una polida mesacha polaca, ta que lis treballe como cocinera. Arredol d'o grupo viacha tamién *Packy*, un estausunidende fugau que ha organizau un grupo de partisanos en a redolada, y lo *coronel von Haller*, lo mesmo SS que no lis deixó viachar en tren.

A cinta s'ambienta en 1944 mientres a Segunda Guerra Mundial en Italia, Múnich y atros puestos de Bavera en Alemanya y en o Tirol en Austria. As suyas escenas se filmoron en Egg y Schröcken (Vorarlberg) y Bregenz, Leutasch, Tulfes y Volders (Tirol) en Austria y en Múnich (Bavera) en Alemanya.

## Elenco

## Se veiga tamién
* Cine en 1969.
* Cintas de 1969.

## Referencias

## Vinclos externos
*  ''Hannibal Brooks'' en Internet Movie Database.
War Arrow

***War Arrow*** (títol orichinal en anglés, en aragonés ***Flecha de guerra***, estrenada en Aragón con o títol en castellano d***'Asalto al fuerte Clark***, en aragonés ***Asalto a lo fuerte Clark***) ye una cinta de cine estausunidense de cine de western estrenada l'anyo 1953, dirichida por George Sherman seguntes un guión orichinal de John Michael Hayes, con una banda sonora orichinal de Joseph Gershenson, una dirección de fotografía de William H. Daniels y una producción cinematografica de John W. Rogers ta la productora cinematografica *[[Universal Pictures]]*. Conta con un elenco formau por Maureen O'Hara, Jeff Chandler, John McIntire, Suzan Ball, Noah Beery Jr., Charles Drake, Henry Brandon, Dennis Weaver, Jay Silverheels y Jim Bannon, entre d'atros actors.

*Howell Brady* ye un comandant de Caballería d'os Estaus Unius a qui ninvían enta Fort Clark (Texas) ta safocar una rebelión d'os kiowas que atacan mesmo residencias de blancos que asentamientos d'os seminolas. Solicita a lo *coronel Meade* que manda en Fort Clark que divida a las suyas tropas en chicotas unidaz rapedas, pero iste creye que nomás podrá vencer a los kiowas que con un gran numero de tropas. *Brady* decide plegar en un alcuerdo con os seminolas, ufrindo-les armar-los con o moderno fusil Henry y adiestrar-los en tacticas modernas de combat ta que atraigan a los kiowas a emboscadas. Tanimientres, o coronel no confía en os seminolas. D'atra man, *Brady* conoix a *Elaine Corwin*, vídua d'un oficial falleixiu en combat con os kiowas. Sindembargo, *Brady* bien luego descubre que los kiowas actúan en colaboración con un hombre blanco y tot li fa pensar que ye lo presuntament falleixiu mariu d**Elaine'', con qui ha amaneixiu una atracción mutua. Cuan descubre que los kiowas son amán d'atacar Fort Clark, troba la incredulidat d'o coronel qui, amás, no ha cumpliu a promesa de subministrar [[birolla]] a los seminolas.

A cinta s'ambienta en [[1886]] en [[Fort Clark]] y atros puestos de [[Texas]] y las suyas escenas se filmoron en [[Agoura]] y atros puestos de [[California]] y en [[Nogales (Arizona)|Nogales]] y [[Sonoita (Arizona)|Sonoita]] en [[Arizona]], amás d'en os ''[[Universal Studios]]'' en [[Universal City]] tamién en California.

== Elenco ==


== Se veiga tamién ==
* [[Cine en 1953]].
* [[Cintas de 1953]].

== Referencias ==


== Vinclos externos ==
*  [https://www.imdb.com/title/tt0046532/ ''War Arrow''] en [[Internet Movie Database]].
*  [https://www.tcm.com/tcmdb/title/95066/enwp ''War Arrow''] en [[TCM Movie]].
*  [https://catalog.afi.com/Catalog/moviedetails/53563 ''War Arrow''] en l**American Film Institute Catalog* de l*'American Film Institute''.
Bobal

A **bobal** ye una variedat d'uga tinta orichinaria d'as comarcas d'Utiel-Requena (País Valenciano) y Manchuela (Castiella-La Mancha). Da un vino mas aceto y menos alcolico que a mayor parti d'as variedaz espanyolas.

Ye especialment abundant en l'interior d'o País Valenciano, a on a superficie d'ista vit ye superior a las 30.000 hectarias. A primera rechión a on abunda ye Castiella-La Mancha, posiblement i existan mas de 50.000 ha. Ye a segunda variedat tinta d'Espanya por o suyo numero d'hectarias dimpués d'o tempranillo. En Madrit, Andalucía, Extremadura, Murcia y Catalunya tamién n'i hai plantacions, pero ocupando unas superficies residuals.

En Aragón ye una d'as variedaz tintas autorizadas en os vins d'a Denominación d'Orichen Protechida Calatayú y en a Indicación Cheografica Protechida Vin d'a Tierra Ribera de Xiloca.

## Referencias
Robal

A **robal** ye una variedat d'uga blanca autoctona d'Aragón. Se troba cuasi desapareixida, pero encara present mas que mas en as comarcas d'a Comunidat de Calatayú y o Campo de Borcha a on s'ha emplegau tradicionalment en a produccion de vins.

Tien carrazos grans y compactos, de forma troncoconica y as suyas bayas son grans y esfericas de color verde oliva. Da un aroma a fruitas verdas que no ye guaire intenso, estando o suyo gusto de baixa intensidat, por lo que se gosa mezclar con atras variedaz.

En Aragón ye una d'as variedaz tintas autorizadas en a Indicación Cheografica Protechida Vin d'a Tierra Ribera de Xiloca.

## Referencias

## Vinclos externos
*  Uva Robal